ฟรี ค่าผ่านทางพิเศษ 3 สายทาง ในวันหยุดฉัตรมงคล 4 พฤษภาคมนี้
การทางพิเศษแห่งประเทศไทย (กทพ.) กระทรวงคมนาคม แจ้งว่า ในวันพฤหัสบดีที่ 4 พฤษภาคม 2566 เนื่องในวันฉัตรมงคล ซึ่งเป็นวันหยุดราชการประจำปีตามประกาศสำนักนายกรัฐมนตรี เพื่อเป็นการอำนวยความสะดวกในการเดินทางของประชาชนในวันหยุดและช่วยลดภาระค่าใช้จ่ายให้แก่ประชาชน รวมทั้งช่วยลดปัญหาจราจรติดขัดบริเวณหน้าด่านเก็บค่าผ่านทางพิเศษ ?กทพ. ยกเว้นค่าผ่านทางพิเศษของทางพิเศษ ทางพิเศษเฉลิมมหานคร (ทางด่วนขั้นที่ 1) จำนวน 19 ด่าน ทางพิเศษศรีรัช (ทางด่วนขั้นที่ 2) จำนวน 31 ด่าน และทางพิเศษอุดรรัถยา (บางปะอิน-ปากเกร็ด) จำนวน 10 ด่าน รวม 3 สายทาง ในวันที่ 4 พฤษภาคมนี้ ตั้งแต่เวลา 00.01 น. ถึง 24.00 น.